NORAKSTS

|  |  |
| --- | --- |
| 25.05.2023. | Nr.5/2 |

###### GROZĪJUMI ZEMGALES PLĀNOŠANAS REĢIONA DEINSTITUCIONALIZĀCIJAS PLĀNĀ 2017. – 2020. GADAM

**Atklāti balsojot: PAR – 12** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors), **PRET – 3** (G.Kurlovičs, A.Rublis, A.Tomašūns), **ATTURAS – nav**,

Jelgavas valstspilsētas pašvaldība (turpmāk – Pašvaldība) saskaņā ar 2020. gada 18. martā noslēgto Vienošanos par Eiropas Savienības fonda projekta īstenošanu Nr. 9.3.1.1/19/I/052 starp Jelgavas pilsētas domi un Centrālo finanšu un līgumu aģentūru īsteno projektu “Sabiedrībā balstītu sociālo pakalpojumu infrastruktūras izveide Jelgavā” (turpmāk – Projekts)

Saskaņā ar 2016. gada 29. janvāra sadarbības līgumu Nr.3-41.4/32, kas noslēgts starp Zemgales plānošanas reģionu un Jelgavas pilsētas domi, puses ir vienojušās par sadarbību projekta “Atver sirdi Zemgalē” īstenošanā.

Ar Jelgavas pilsētas domes 2018. gada 22. marta lēmumu Nr.4/2 “Zemgales plānošanas reģiona deinstitucionalizācijas plāna 2017.-2020.gadam saskaņošana” ir  nolemts saskaņot Zemgales plānošanas reģiona deinstitucionalizācijas plānu 2017.-2020.gadam (turpmāk – Deinstitucionalizācijas plāns) un piedalīties tā realizācijā saskaņā ar darbības programmas “Izaugsme un nodarbinātība” 9.3.1.specifiskā atbalsta mērķa “Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.1.pasākumā “Pakalpojumu infrastruktūras attīstība deinstitucionalizācijas plānu īstenošanai” nosacījumiem.

Saskaņā Jelgavas pilsētas domes 2019. gada 31. janvāra lēmumu Nr.1/10 “Par grozījumiem Zemgales plānošanas reģiona deinstitucionalizācijas plānā 2017.-2020.gada” Deinstitucionalizācijas plānā tika iekļauts projekts “Peldbaseina pielāgošana pieejamības uzlabošanai bērniem ar funkcionāliem traucējumiem” (turpmāk – Projekta darbība), kura ietvaros bija paredzēts veikt pirmsskolas izglītības iestādes “Kāpēcīši”, Ganību ielā 66, Jelgavā  peldbaseina pielāgošanas būvdarbus.

Lai īstenotu Projekta darbību “Peldbaseina pielāgošana pieejamības uzlabošanai bērniem ar funkcionāliem traucējumiem objektā Ganību ielā 66” Pašvaldība 2021. gada 18. jūnijā izsludināja atklāto konkursu Nr. JPD 2021/64/AK un saskaņā ar atklātā konkursa komisijas 2021. gada 29. jūlija ziņojumu tika pieņemts lēmums izbeigt atklāto konkursu, jo vienīgais pretendents neatbilda iepirkuma procedūras dokumentos noteiktajām prasībām. Pašvaldība 2021. gada 4. augustā atkārtoti izsludināja atklāto konkursu Nr. JVP 2021/86/AK un saskaņā ar atklātā konkursa komisijas 2021. gada 13. septembra ziņojumu tika pieņemts lēmums izbeigt atklāto konkursu, jo vienīgais pretendents neatbilda iepirkuma procedūras dokumentos noteiktajām prasībām. Pašvaldība 2023. gada 22. martā atkārtoti izsludināja atklāto konkursu Nr. JVP 2023/35/AK un, ņemot vērā atklātā konkursa komisijas 2023. gada 8. maija ziņojumu, tika pieņemts lēmums izbeigt atklātu konkursu, jo abu pretendentu iesniegtie piedāvājumi neatbilda iepirkumu procedūras dokumentos noteiktajām prasībām.

Ievērojot, ka Eiropas Savienības fondu 2014. – 2020.gada plānošanas perioda izmaksu attiecināmības gala termiņš ir 2023. gada 31. decembris, pastāv risks Projekta īstenošanai paredzētajā termiņā un līdz ar to nepieciešami grozījumi Deinstitucionalizācijas plānā, izslēdzot no tā Projekta darbību.

Ņemot vērā iepriekš minēto un saskaņā ar Pašvaldību likuma 4.panta pirmās daļas 9.punktu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Izdarīt Zemgales plānošanas reģiona deinstitucionalizācijas plāna 2017.-2020. gadam Stratēģiskajā daļā (apstiprināts ar Jelgavas pilsētas domes 2018. gada 22. marta lēmumu Nr.4/2 “Zemgales plānošanas reģiona deinstitucionalizācijas plāna 2017.-2020.gadam saskaņošana”) šādus grozījumus:
   1. Svītrot  2.7. nodaļas 5.punktu.
   2. Svītrot 4.2.nodaļas “Pasākuma 9.3.1.1. ERAF finansētās rīcības sabiedrībā balstītu sociālo pakalpojumu attīstībai pilngadīgām personām ar GRT, bērniem ar FT un BSAC bērniem”  19.punktu.
2. Pilnvarot Jelgavas valstspilsētas pašvaldības izpilddirektoru veikt visas nepieciešamās darbības šī lēmuma izpildei.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 26. maijā